b'\n_START_ARTICLE_\nMilan Prelog\n_START_PARAGRAPH_\nMilan Prelog (Osijek, 19. lipnja 1919. - Zagreb, 25. kolovoza 1988.), bio je hrvatski povjesni\xc4\x8dar umjetnosti.\n_START_SECTION_\n\xc5\xbdivotopis\n_START_PARAGRAPH_\nMilan Prelog rodio se je u Osijeku 1919. godine. Sin je hrvatskoga povjesni\xc4\x8dara Milana Preloga, a brat hrvatskoga nobelovca Vladimira Preloga. Diplomirao je na Filozofskom fakultetu u Zagrebu 1945. godine. Doktorirao je 1951. godine disertacijom Prilog analizi razvoja srednjovjekovne umjetnosti na isto\xc4\x8dnoj obali Jadrana. Radio je kao profesor povijesti umjetnosti srednjeg vijeka na Filozofskom fakultetu u Zagrebu od 1948. do 1984. godine, a ravnatelj Konzervatorskoga zavoda bio je od 1951. do 1953. godine. U Institutu za povijest umjetnosti razvio je istra\xc5\xbeivanja povijesnih naselja u Hrvatskoj te pokrenuo projekt Umjetni\xc4\x8dka topografija Hrvatske. Istra\xc5\xbeivao je razdoblje od kasne antike do renesanse, posebno odnos antike i romanike, povijest spomenika i regionalnog planiranja._NEWLINE_Jedno mu je vrijeme asistentom na katedri za srednjevjekovnu arheologiju bio budu\xc4\x87i hrvatski filmski redatelj Eduard Gali\xc4\x87._NEWLINE_Nagradu za \xc5\xbeivotno djelo dobio je 1980. godine.'